Пагоня (верш) — Вікіпэдыя

# Пагоня (верш)

### Зьвесткі зь Вікіпэдыі — вольнай энцыкляпэдыі.

| Гэты артыкул не адпавядае стандартам Вікі-фарматаваньня. Вы можаце дапамагчы Вікіпэдыі, адрэдагаваўшы яго. (дапамога)

  ПАГОНЯ
  Словы М. Багдановіча
  Музыка М. Шчаглова-Куліковіча

  Толькі ў сэрцы трывожным пачую
  За краіну радзімую жах, —
  Ўспомню Вострую Браму сьвятую
  І ваякаў на грозных канях.

  Ў белай пене праносяцца коні, —
  Рвуцца, мкнуцца і цяжка хрыпяць...
  Старадаўняй Літоўскай Пагоні
  Не разьбіць, не спыніць, не стрымаць.

  У бязьмерную даль вы ляціце,
  А за вамі, прад вамі — гады.
  Вы за кім у Пагоню сьпяшыце?
  Дзе шляхі вашы йдуць і куды?

  Мо яны, Беларусь, панясьліся
  За тваімі дзяцьмі ўздагон,
  Што забылі цябе, адракліся,
  Прадалі і аддалі ў палон?

  Біце ў сэрцы іх, біце мячамі,
  Не давайце чужынцамі быць!
  Хай пачуюць, як сэрца начамі
  Аб радзімай старонцы баліць...

  Маці родная, Маці- Краіна,
  Не усьцішыцца гэтакі боль...
  Ты прабач, ты прыймі свайго сына,
  За Цябе яму ўмерці дазволь.

  Ўсё лятуць і лятуць тыя коні,
  Срэбнай збруяй далёка грымяць...
  Старадаўняй Літоўскай Пагоні
  Не разьбіць, не спыніць, не стрымаць.

Атрымана з «http://be-x-old.wikipedia.org../../../%D0%BF/%D0%B0/%D0%B3/%D0%9F%D0%B0%D0%B3%D0%BE%D0%BD%D1%8F_%28%D0%B2%D0%B5%D1%80%D1%88%29.html»

Катэгорыі: Артыкулы да вікіфікацыі | Творы беларускай літаратуры

##### Views

- Артыкул
- Гутаркі
- Бягучая вэрсія

##### Пошук